Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
22 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ปรับลดลงเล็กน้อย 0.71 จุด (-0.05%) ปิดภาคเช้าที่ 1,415.09 จุด ด้วยมูลค่าการซื้อขายเพียง 16,356.43 ลบ. 
– Most Positive Impact: ADVANC (+0.94 จุด) DTAC (+0.37 จุด) S (+0.36 จุด)
– Most Negative Impact: BAY (-0.39 จุด) PTTEP (-0.31 จุด) BIGC (-0.30 จุด)
จุดสังเกต: หุ้นกลุ่มธนาคารฯส่วนใหญ่ยังคงเผชิญแรงขาย ซึ่งน่าจะมาจากการ Sell on Fact ภายหลังจากที่ประกาศผลประกอบการงวด 3Q58 กันออกมาแล้ว ขณะที่หุ้นกลุ่มพลังงานเป็นกลุ่มหลักกดดันตลาดนำ โดย PTTEP และ PTT ซึ่งกำลังจะประกาศผลการดำเนินงาน โดยหากออกมาแย่กว่าที่คาดไว้มากๆ ตลาดอาจเกิดแรงขายต่อเนื่องและกดดันภาพรวมดัชนี 
 
แนวโน้มตลาดบ่าย  
“SET Index ออกอาการขึ้นยาก ให้ระวังการขายทำกำไร โดยหากดัชนีหลุด 1,412 จุดอาจเป็นสัญญาณลบต่อเนื่องถึง 1,405 และ 1,400 จุด”  
– ตลาดยังค่อนข้างซบเซา มูลค่าการซี้อขายช่วงเช้าเพียง 1.6 หมื่นลบ. (ต่ำกว่าเฉลี่ยเดือน ต.ค.2558 ที่ 1.8 หมื่นลบ. และต่ำกว่าเฉลี่ยปี 2558 ที่ 1.9 หมื่นลบ.) โดยมองนักลงทุนยังอยู่ในโหมดรอคอยและจับตาการรายงานผลการดำเนินงานของหุ้นใหญ่ ขณะที่การเคลื่อนไหวในหุ้นขนาดกลางและขนาดเล็กยังมีให้เห็นบ้างตามประเด็นเฉพาะตัวและการเก็งผลการดำเนินงานไตรมาส 3/58
– มองตลาดในวันนี้อาจจะต้องเผชิญแรงกดดันจากการประกาศผลประกอบการของกลุ่มพลังงาน โดยเฉพาะของ PTTEP ที่ในเบื้องต้นฝ่ายวิจัยประเมินว่าจะมีผลขาดทุนสุทธิที่ 2.7 พันลบ. แต่มีความเสี่ยงที่จะรายงานออกมาขาดทุนมากกว่าที่คาดไว้ จากการตัดด้อยค่าสินทรัพย์ ซึ่งก็จะเกิดผลกระทบต่อเนื่องไปยัง PTT ที่ถือหุ้น PTTEP อยู่ราว 65% และเกิดแรงขายในหุ้นดังกล่าวกดดันดัชนีในภาพรวม
– Fund Flow ระลอก 2 ที่คาดหวังยังไม่เข้ามา แต่ตลาดกำลังจะเผชิญกับความเสี่ยงเรื่องกำไรตลาดที่จะหายไปจากกรณี PTTEP (รวมไปถึงกรณีกลุ่มธนาคารฯที่มีกำไรหายไปจากกรณี SSI) ทำให้ระยะสั้น SET Index อาจมีแนวโน้มการเคลื่อนไหวที่แย่ลง 
 
ประเด็นจับตา/ติดตาม:  
(-) การรายงานผลประกอบการงวด 3Q58 : วันนี้ต้องระวังผลประกอบการของ PTTEP 
 (+) วันนี้ การประชุม ECB : คาดว่าจะคงอัตราดอกเบี้ยไว้ในระดับต่ำ 0.05% ต่อไป และอาจมีการพูดถึงโอกาสในการขยายขนาด QE หลังเงินเฟ้อยุโรปอยู่ต่ำใกล้ 0%
(+) วันที่ 23 ต.ค.58 รายงาน PMI ภาคอุตสาหกรรมเดือนต.ค. ล่วงหน้าของ Eurozone และ US : ล้วนถูกคาดว่าจะปรับลดลงเล็กน้อย แต่ยังสูงกว่าระดับ 50 ซึ่งบ่งชี้ถึงการขยายตัว
 (+) วันที่ 28 ต.ค.58 การประชุม FOMC : คาด Fed ยังคงดอกเบี้ย โดยอ้างอิงนักเศรษฐศาสตร์ 58 คน มีเพียง 1 คนที่คาดว่าจะขึ้นดอกเบี้ยในการประชุมรอบเดือนต.ค.นี้ ขณะที่ 33 คน จาก 52 คน คาดว่าดอกเบี้ยจะถูกปรับขึ้นในการประชุมรอบเดือนธ.ค.
Investment Theme : 
หุ้นแนะนำ: CENTEL AOT และ ERW เก็งกำไรผลประกอบการเด่น GUNKUL SAWAD BA หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS ส่วนกลุ่มค้าปลีก GLOBAL HMPRO ROBINS // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น CPF KCE GUNKUL BLA และ หุ้น 2H2015 Earning Growth MINT CENTEL CPN AOT  